**OBRAZLOŽENJE FINANCIJSKOG PLANA ZA RAZDOBLJE 2019. - 2021.**

|  |
| --- |
| 1) SAŽETAK DJELOKRUGA RADA PRORAČUNSKOG KORISNIKA |

Osnovna škola Rude je osmogodišnja osnovna škola s programom osnovnoškolskog obrazovanja. Matična škola je smještena u Rudama, u ulici Rude 93, te je odmah u blizini škole smještena i sportska dvorana te vanjsko igralište. Jedna područna škola smještena je u obližnjem kraju mjesta Rude, u Manjoj Vasi, po kojoj nosi i ime, na adresi Manja Vas 2.

Škola zajedno sa svojom područnom školom zapošljava 29 odgojno-obrazovnih djelatnika: osam učitelja razredne nastave, petnaest učitelja predmetne nastave, stručni suradnik-pedagog, stručni suradnik-defektolog, 4 pomoćnika u nastavi. Nastava se odvija u deset razrednih odjela matične škole koje pohađaju ukupno 124 učenika, u jutarnjoj i poslijepodnevnoj smjeni, u petodnevnom radnom tjednu. U područnoj se školi nastava s 14 učenika provodi u 2 kombinirana razredna odjela samo u jutranjoj smjeni. U skladu s načelima odgoja i obrazovanja, uz poticanje cjelokupnog razvoja učenika u Osnovnoj školi Rude izdvajamo sljedeće ciljeve:

* odgajati i obrazovati učenike u skladu s vrijednostima koje izviru iz europske i nacionalne tradicije, interkulturalnih zahtjeva i ljudskih prava
* osposobljavati učenike za život i rad u promjenjivom društveno-kulturnom kontekstu, u skladu sa suvremenim znanstvenim spoznajama, pluralističkim vrijednostima, moralno-etičkim načelima i suvremenim informacijsko-komunikacijskim tehnologijama.

Navedeni ciljevi ostvaruju se kroz redovnu, izbornu, dodatnu i dopunsku nastavu, izvannastavne te izvanškolske aktivnosti, prema Godišnjem planu i programu rada, Školskom kurikulumu i propisanim planovima i programima nastavnih predmeta koje je donijelo Ministarstva znanosti i obrazovanja.

Financijski plan za trogodišnje razdoblje (s projekcijama) od 2019. do 2021. godine dopunjen je odgojno-obrazovnim aktivnostima koje doprinose razvoju školskog pluralizma, unaprjeđenju nastave, školskom uspjehu i odgoju, odnosno cjelokupnom razvoju učenika. Na opravdanost navedenih aktivnosti ukazuju pokazatelji rezultata koji indiciraju na uspješnost cjelokupnog odgojno-obrazovnog rada; npr. uspjeh učenika na natjecanjima iz znanja pojedinih predmeta te uspjeh učenika na kraju osnovnoškolskog obrazovanja. Sve aktivnosti u skladu su sa Zakonom o odgoju i obrazovanju u osnovnoj i srednjoj školi i podzakonskim aktima, uključujući i Odredbu o provedbi Zdravstvenog odgoja koji se provodi od 2014./15. školske godine te smjernicama o provedbi Građanskog odgoja i obrazovanja.

|  |  |
| --- | --- |
| 2) OBRAZLOŽENJE PROGRAMA | |
| OPIS PROGRAMA:  NAZIV PRORAMA:  OPĆI I POSEBNI CILJEVI:  NAČIN I SREDSTVA ZA REALIZACIJU PROGRAMA: | Financijskim planom sredstva su planirana za provođenje programa:  ***P70 Decentralizirane funkcije***  Poboljšanje kvalitete odgoja i obveznog školovanja u osnovnoškolskim ustanovama.  *Ovaj program provodit će se kroz sljedeće aktivnosti i projekte:*   |  |  |  |  |  | | --- | --- | --- | --- | --- | | Brojčana oznaka  aktivnosti/projekta | Naziv aktivnosti/projekta | 2019. | 2020. | 2021. | | P70 A407001 | Materijalni rashodi | 456.800,00 | 453.300,00 | 452.490,00 | | P70 K407001 | Ulaganja na materijalnoj imovini | 11.000,00 | 15.000,00 | 15.000,00 | |  | **Ukupno program 70:** | **467.800,00** | **468.300,00** | **467.490,00** |   **A407001 Materijalni rashodi**  Financiranje najma sportske dvorane, naknada troškova zaposlenima, rashoda za materijal i energiju, rashoda za usluge, financijskih rashoda i ostalih nespomenutih rashoda poslovanja.  Financiranje hitnih intervencija, odnosno tekućeg i investicijskog održavanja zgrada, postrojena i opreme.  **K407001 Ulaganja na materijalnoj imovini**  Financiranje kapitalnih ulaganja, odnosno rashoda za nabavu postrojenja i opreme te knjiga za knjižnicu škole. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| NAZIV PROGRAMA:  OPĆI I POSEBNI CILJEVI:  NAČIN I SREDSTVA ZA REALIZACIJU PROGRAMA: | ***P71 Dodatne potrebe u osnovnom školstvu***  Stvaranje novih i poboljšanje postojećih dodatnih programa u osnovnom školstvu.  *Ovaj program provodit će se kroz sljedeće aktivnosti i projekte:*   |  |  |  |  |  | | --- | --- | --- | --- | --- | | Brojčana oznaka  aktivnosti/projekta | Naziv aktivnosti/projekta | 2019. | 2020. | 2021. | | P71 A407101 | Izborna nastava i ostale izvannastavne aktivnosti | 47.200,00 | 51.180,00 | 51.180,00 | | P71 A407103 | Produženi boravak i školska prehrana | 143.500,00 | 127.000,00 | 127.000,00 | | P71 A407104 | Ostali programi u osnovnom obrazovanju | 311.200,00 | 307.850,00 | 307.850,00 | | P71 T407106 | Školska shema | 5.000,00 | 5.000,00 | 5.000,00 | | P71 T407115 | Vjetar u leđa –pomoćnici u nastavi | 139.760,00 | 139.800,00 | 139.800,00 | | P71 T407112 | Pomoćnici u nastavi financirani iz drugih proračuna | 130.700,00 | 130.700,00 | 130.700,00 | |  | **Ukupno program 71:** | **777.360,00** | **761.530,00** | **761.530,00** |   **A 407101 Izborna nastava i ostale izvannastavne aktivnosti**  Financiranje ugovora o djelu vanjskih suradnika za vođenje izvannastavnih aktivnosti (tamburaši, folklor, robotika). Financiranje projekta Jumicar kojim se učenici educiraju o prometnim pravilima. Kroz aktivnosti se financiraju i rashodi za županijsko natjecanje u organizaciji škole, rashodi za plaće zaposlenika u povjerenstvu za natjecanja, rashodi za materijal i energiju, rashodi za usluge te ostali nespomenuti rashodi poslovanja. Izvannastavne aktivnosti uključuju i sudjelovanje na Samoborskom fašniku, te se isto tako iz izvora financiraju rashodi za opremanje grupa koje sudjeluju na Fašniku.  **A407103 Produženi boravak i školska prehrana**  Financiranje rashoda za materijal i energiju, odnosno sufinanciranje cijene školske prehrane obiteljima slabijeg imovinskog statusa.  Školskom prehranom financiraju se rashodi za materijal i energiju.  **A407104 Ostali programi u osnovnom obrazovanju**  Financiranje ostalih nespomenutih rashoda poslovanja (naknade za rad članova Školskog odbora), rashoda za usluge, ostalih naknada građanima i kućanstvima iz proračuna (škola u prirodi i maturalna putovanja).  **T407106 – Školska shema**  Sustav za promicanje uravnotežene prehrane djece u obrazovnim institucijama- uredba EU-a. Financiranje školske prehrane- voće/povrće, mlijeko/mliječni proizvodi.  **T407115 – Vjetar u leđa-pomoćnici u nastavi**  Financiranje plaća pomoćnika u nastavi, naknada troškova zaposlenima te rashoda za usluge. Program financiran sredstvima iz EU-a.  **T407112**- Pomoćnici u nastavi financirani iz proračuna Grada Svete Nedelje |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| NAZIV PROGRAMA:  OPĆI I POSEBNI CILJEVI:  NAČIN I SREDSTVA ZA REALIZACIJU PROGRAMA: | ***P37 Obrazovanje***  Osigurati kvalitetno nastavničko osoblje te ih poticati na daljnje usavršavanje.  *Ovaj program provodit će se kroz sljedeće aktivnosti i projekte:*   |  |  |  |  |  | | --- | --- | --- | --- | --- | | Brojčana oznaka  aktivnosti/projekta | Naziv aktivnosti/projekta | 2019. | 2020. | 2021. | | P37 A579000 | Osnovnoškolsko obrazovanje | 4.150.000 | 4.150.000 | 4.150.000 | |  | **Ukupno program 37:** | **4.150.000** | **4.150.000** | **4.150.00** |   **A 579000**  Financiranje plaća za zaposlene, zajedno s rashodima za doprinose na plaće, ostalih rashoda za zaposlene, naknada troškova zaposlenima za prijevoz na posao i s posla, rashoda za usluge, ostalih nespomenutih rashoda poslovanja (naknade, nagrade, otpremnine). |

|  |
| --- |
| 3) ZAKONSKE I DRUGE PODLOGE NA KOJIMA SE ZASNIVAJU PROGRAMI |

|  |  |
| --- | --- |
| Zakonska osnova: | Djelatnost osnovnoškolskog odgoja i obrazovanja, odnosno rada osnovne škole Rude, ostvaruje se u skladu s odredbama *Zakona o odgoju i obrazovanju u osnovnoj i srednjoj školi* (Narodne novine, broj 87/08, 86/09, 92/10, 105/11, 90/11, 5/12, 16/12, 86/12, 126/12, 94/13, 152/14, 07/17, 68/18) podzakonskim aktima (Pravilnicima), *Zakona o ustanovama* (Narodne novine, broj 76/93, 29/97, 47/99, 35/08), naputcima viših savjetnika Agencije za odgoj i obrazovanje, odnosno voditelja Županijskih stručnih vijeća, Ureda državne uprave u Zagrebačkoj županiji te Upravnog odjela za društvene djelatnosti Grada Samobora.  Financijski plan napravljen je u skladu s *Uputama za izradu proračuna Grada Samobora i financijskih planova proračunskih korisnika Grada Samobora* za 2019. - 2021. godinu iz listopada 2018. godine, a propisan dopisom Upravnog odjela za društvene djelatnosti o prijedlogu za proračun 2019. |

|  |  |
| --- | --- |
| 4) USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA | |
| Opći cilj: | Odnosi se na strateške ciljeve Grada utvrđene u Strateškom programu razvoja Grada Samobora 2013. – 2020. (Službene vijesti Grada Samobora 3/13):  II Ciljevi razvoja društvenih djelatnosti |
| Posebni cilj: | |  |  | | --- | --- | | **II CILJEVI RAZVOJA DRUŠTVENIH DJELATNOSTI** | 1. **Ustanove društvenih djelatnosti posluju racionalno i uspješno minimiziraju troškove** | | 1. **Objekti obrazovnih ustanova primjereni su i dostatni za daljnji razvoj** | |

|  |
| --- |
| 5) ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA |
| *Planirano je da će se:*  - iz gradskog proračuna u 2019. godini ostvariti će se 694.060,00 kn prihoda, u 2020. godini 688.580,00 kn i u 2021. godini 687.770,00 kn  - iz državnog proračuna u 2019. ostvariti će se 4.523.400,00 kn prihoda.  - na tržištu od pruženih usluga u 2019. ostvarit će se 2.500,00 kn, od stambenih objekata 2.500,00 kn, a od pasivnih kamata 50,00 kn te otprilike isto toliko u 2019. i 2020. godini  - od sufinanciranja roditelja (školska kuhinja, izleti) u 2019. planiramo ostvariti 103.000,00 kn, te isto toliko u naredne dvije godine.  U školskoj godini 2018./2019. imamo 12 razrednih odjela, od toga 10 u matičnoj, 2 u područnoj školi, ukupno 138 učenika. Broj učenika bi, prema projekcijama za naredne dvije godine, trebao i dalje rasti, s obzirom da će u mreži škola koja će zaživjeti 1.1.2019. OŠ Rude imati zajednička upisna područja s OŠ Samobor.  *Prihodima iz gradskog proračuna predviđeno je financiranje:*    - rashoda za usluge najma sportske dvorane u iznosu od 124.500,00 kn u 2019. godini. 125.00,00 kn u 2020. te isto toliko i u 2021. g  - rashoda za materijal i energiju (uredski materijal, energija, materijal za tek. i invest. održavanje) u 2019. iznosu od 132.500,00 kn, isto toliko u 2020, a u 2021.smanjenje na 131.500,000 kn  - naknade troškova zaposlenima (službena putovanja i stručno usavršavanje) u iznosu od 54.600,00 kn u 2019. god., isto toliko u 2020. a 54.800,00 kn u 2020.  - rashodi za usluge (telefona, pošte, hitne intervencije, komunalne, zdravstvene, računalne, ostale...) u iznosu od 128.300,00 kn u 2019., isto toliko u 2020. te 2021.  - ostali nespomenuti rashodi poslovanja (premije osiguranja, reprezentacija, pristojbe i naknade) u iznosu od 8.900,00 kn u 2019., 9.000,00 kn u 2020. a 9.100,00 kn u 2020.  - ostalih financijskih rashoda (bankarske usluge) u iznosu od 1.450,00 kn, u 2019. 1.350,00 kn, a 2020. smanjenje na 1.240,00 kn u 2021.  - rashodi za nabavu postrojenja i opreme u iznosu od 11.000,00 kn u 2019, 15.000,00 kn u 2020, te isto toliko u 2021.  - rashodi za opremanje školske knjižnice knjigama u iznosu od 1.100,00 kn u sve tri godine  - ostale naknade građanima i kućanstvima iz proračuna u iznosu od 3.000,00 kn u sve tri godine  *Prihodima od sufinanciranja roditelja predviđeno je financiranje:*  *u 2019.g. te 2020. i 2021.*  - rashoda za materijal i energiju 87.000,00 kn u sve ti godine.  - rashoda za usluge (izleti, kazalište, kino, maturalno putovanje i škola u prirodi) u iznosu od 16.000,00 kn    *Prihodima ostvarenim obavljanjem poslova na tržištu (najam stanova te sredstva od kamata na depozite po viđenju) predviđeno je financiranje:*  - rashoda za materijal i energiju u iznosu do 2.550,00 kn    *Prihodima iz državnog proračuna predviđeno je financiranje:*  - plaća zaposlenih u iznosu od 3.372.000.00 kn,  - doprinosa na plaće u iznosu od 480.000,00 kn  - ostalih rashoda za zaposlene ( jubilarne nagrade, darovi, otpremnine) 160.000,00 kn  - naknada troškova zaposlenima za prijevoz na posao i s posla u iznosu od 125.200,00 kn  - ostali nespomenuti rashodi poslovanja- novčana naknada za nezapošljavanje osoba sa invaliditetom u iznosu od 12.800,00 kn  *Prihodima od donacija u iznosu od 30.700,00 kn planirano je* financiranje županijskog rukometnog natjecanja u organizaciji škole, odnosno financiranje rashoda za plaće i doprinosa na plaće za rad povjerenstva u iznosu od 3.000,00 kn, rashoda za materijal i energiju u iznosu od 9.700,00 kn (uključena donacija Turističke zajednice Grada Samobora (850,00kn) kojom se financira opremanje za Fašnik), rashoda za usluge 500,00 kn te ostalih nespomenutih rashoda poslovanja u iznosu od 10.000,00 kn. 6.000,00 kn planirane su donacije Turističke agencije za dnevnice učiteljima, te prihod od 1.500,00 kn za financiranje nabavke knjiga za školsku knjižnicu (donacija Jadranskog osiguranja i Crvenog križa).  *Prihodi od pomoći*. Prihod od Sheme školskog voća - financiranju se rashodi za materijal školske kuhinje – voće/povrće i mlijeko/mliječni proizvodi - (sufinanciranje školske prehrane - uredba EU-a: Sustav za promicanje uravnotežene prehrane djece u obrazovnim institucijama) u iznosu od 5.000,00 kn.  Prihodi od pomoći iz drugih proračuna u iznosu od 130.700,00 kn odnosi se na plaće za pomoćnike koje sufinancira grad Sveta Nedjelja . Tu su planirane bruto plaće, ostali rashodi-božićnica, dar djeci, regres, doprinosi , službena putovanja, te prijevoz .    *Drugi dio prihoda od pomoći (Ministarstvo*) u iznosu od 242.700,00 kn. Planirano je financiranje rashoda za uredski materijal – didaktiku u iznosu od 4.000,00 kn, rashoda za materijal i sirovinu u iznosu od 5.000,00 kn, te usluge taksi-prijevoza za učenike u posebnim razrednim odjelima u iznosu od 230.000,00 kn. te za mentorstvo 3.700,00 kn.  *Ostali prihodi od donacija planirani za donacije fizičkih osoba* u iznosu od 1.000,00 kn planirani su za financiranje ostalih nespomenutih rashoda poslovanja.  *Prihodima od nefinancijske imovine (otkup stanova) predviđa se financiranje* usluga tekućeg i investicijskog održavanja u iznosu od 2.000,00 kn.  *Projekcije kretanja broja učenika i broja odgojno-obrazovnih skupina, te broja zaposlenih:*   |  |  |  |  | | --- | --- | --- | --- | | Projekcije | 2019.g. | 2020.g. | 2021.g. | | Broj učenika u redovnom programu / broj razreda | 138 / 12 | 145 / 12 | 150 / 12 | | Broj učenika u produženom boravku | 0 | 0 | 0 | | Broj zaposlenih | 37 | 37 | 37 |   *Ishodišta i pokazatelji na kojima se zasnivaju izračuni i ocjene potrebnih sredstava za provođenje aktivnosti/projekata:*  *•* Proračun Grada Samobora za 2019. godinu  • Potrebe ciljanih skupina  • Rezultati prethodnog rada  *Pokazatelji uspješnosti:*   |  |  |  |  |  |  |  |  | | --- | --- | --- | --- | --- | --- | --- | --- | | Pokazatelj rezultata | Definicija | Jedinica | Polazna vrijednost  (2018.) | Izvor podataka | Ciljana vrijednost (2019.) | Ciljana vrijednost (2020.) | Ciljana vrijednost (2021.) | | *Ostvarenje plana investicijskog održavanja škole i plana nabave opreme* | *Kontinuiranim ulaganjem u objekte škole povećati kvalitetu odgojno- obrazovnog procesa* | *Postotak* | *100* | *Škola* | *100* | *100* | *100* | | Pokazatelj rezultata | **Definicija** | **Jedinica** | **Polazna vrijednost**  **(2018.)** | **Izvor**  **podataka** | **Ciljana vrijednost (2019.)** | **Ciljana vrijednost (2020.)** | **Ciljana vrijednost (2021.)** | | *Broj grupa izvannastavnih aktivnosti* | *Sufinanciranjem grupa omogućiti učenicima kvalitetno provođenje slobodnog vremena* | *Broj grupa* | *3* | *Škola* | *3* | *4* | *4* | | Pokazatelj rezultata | **Definicija** | **Jedinica** | **Polazna vrijednost**  **(2018.)** | **Izvor**  **podataka** | **Ciljana vrijednost (2019.)** | **Ciljana vrijednost (2020.)** | **Ciljana vrijednost (2021.)** | | *Održavanje postojećeg broja grupa na Fašniku* | *Sufinanciranjem grupa omogućiti učenicima sudjelovanje na tradicionalnim manifestacijama Grada* | *Broj grupa* | *1* | *Škola* | *1* | *2* | *2* | | Pokazatelj rezultata | **Definicija** | **Jedinica** | **Polazna vrijednost**  **(2018.)** | **Izvor**  **podataka** | **Ciljana vrijednost (2019.)** | **Ciljana vrijednost (2020.)** | **Ciljana vrijednost (2021.)** | | *Broj grupa u produženom boravku* | *Sufinanciranjem omogućiti postojeći broj grupa u produženom boravku* | *Broj grupa* | *0* | *Škola* | *0* | *0* | *0* | | Pokazatelj rezultata | **Definicija** | **Jedinica** | **Polazna vrijednost**  **(2018.)** | **Izvor**  **podataka** | **Ciljana vrijednost (2019.)** | **Ciljana vrijednost (2020.)** | **Ciljana vrijednost (2021.)** | | *Povećanje broja pomoćnika u nastavi preko projekta „Vjetar u leđa“* | *Sufinanciranjem omogućiti svakom učeniku stvaranje istih uvjeta odgoja i obrazovanja* | *Broj pomoćnika u nastavi* | *4* | *Škola* | *4* | *5* | *5* | |  |  |  |  |  |  |  |  | |
|  |

|  |
| --- |
| 6) IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIH NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI |

U školskoj godini 2017./2018. nastavu je pohađalo ukupno 135 učenika (od toga 9 u razrednoj nastavi u područnoj školi). Matična škola u Rudama imala je 58 učenika u razrednoj nastavi te 68 učenika u predmetnoj nastavi. Ove godine je to 138 učenika, od toga 14 u područnoj školi, 57 u razrednoj te 67 učenika u predmetnoj nastavi matične škole.

Dakle, u odnosu na prethodnu školsku godinu ukupan broj učenika veći je za 3. Bilježi se znatan porast učenika u područnoj školi koja je ove školske godine upisala čak 7 prvaša. Uspjeh učenika bio je sljedeći – 60% učenika završilo je školsku godinu s odličnim uspjehom, vrlo dobar uspjeh ostvarilo je 30% učenika, a s dobrim uspjehom školsku godinu završilo je 10% učenika.

Dodijeljeno je 29 nagrada Učiteljskog vijeća, i to učeniku B.I. (8.razred) za postignuto 1. mjesto na državnom natjecanju iz Matematike, 2. i 3. mjesto na državnom natjecanju iz Informatike te plasman na županijska natjecanja iz Engleskog i Njemačkog jezika. Zatim rukometnoj ekipi koja se plasirala u poluzavršnicu državnog natjecanja, mlađoj ekipi robotike koja je na državnoj razini osvojila 1. mjesto, učeniku J.G. (5. razreda) za plasman za županijski Lidrano, učeniku P.J (6. razred) za plasman za županijsko natjecanje uz Informatike, ekipi koja se natjecala na županijskim natjecanjima iz atletike, učenicama N.V.F. i K.R. (8. razred) za plasman na županijsko natjecanje iz Njemačkog jezika.

Čak tri učenika bila su toliko svestrana da su dobila nagrade i za uspjehe u znanju i sportu.

U prošloj školskoj godini dvoje je naših učenika sudjelovalo u programima udruge IDEM za darovitu djecu.

Ostali ekološki i humanitarni projekti

a) Škola i dalje provodi akciju sakupljanja starog papira. Prihod služi za pomoć učenicima slabijeg imovnog stanja (npr. terenska nastava i sl.).

b) Škola je u suradnji s Caritasom Zagrebačke nadbiskupije sudjelovala u akciji „Za 1000 radosti“ – dio sredstava je proslijeđen Caritasu, dok je dio mogla zadržati škola, odnosno proslijediti potrebitim učenicima.

c)Suradnja s Hrvatskim Crvenim križem: Učenici su sudjelovali u akciji „Solidarnost na djelu“. Prikupljeni iznos uplaćen je Gradskom društvu Crvenog križa Samobor. U organizaciji Crvenog križa jednom je učeniku omogućeno besplatno ljetovanje u Selcu.

d) Sudjelovanjem na adventskim i uskrsnim radionicama te prigodnom prodajom prije Božića, na Cvjetnicu te sudjelovanjem na Samoborskom proljetnom sajmu prikupljena su znatna sredstva koja su dodijeljena učenicima slabijeg imovinskog statusa prilikom odlaska u školu u prirodi i na maturalno putovanje.

e) U školi djeluju eko grupa i mali eko planinari koji provode ekološke akcije te organiziraju planinarske izlete.

Školska adresa i dalje je službena adresa udruge Rudarska greblica koja radi na očuvanju i promicanju tog lokalnog specijaliteta te provodi postupak zaštite kulturnog nematerijalnog dobra na europskoj razini.

|  |
| --- |
| 7) OSTALA OBRAZLOŽENJA I DOKUMENTACIJA |

U Rudama, 21.12.2018.

KLASA: 400-02/18-01/1

URBROJ: 238/27-16-18-2